Document ID: 32009D0779

KOMMISSIONENS BESLUTNING
af 22. oktober 2009
om ændring af bilag I til beslutning 2004/233/EF for så vidt angår oplysningerne vedrørende Danmark i listen over de laboratorier, der er godkendt til at kontrollere virkningen af rabiesvaccine på kødædende husdyr
(meddelt under nummer K(2009) 7951)
(EØS-relevant tekst)
(2009/779/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, og
ud fra følgende betragtninger:
(1)
Ved beslutning 2000/258/EF blev laboratoriet for Agence française de sécurité sanitaire des aliments i Nancy i Frankrig (AFSSA-laboratoriet i Nancy) udpeget som det institut, der skal opstille de nødvendige kriterier for standardisering af serologiske test til kontrol af rabiesvacciners virkning.
(2)
I henhold til beslutning 2000/258/EF skal AFSSA-laboratoriet i Nancy tilsende Kommissionen listen over EF-laboratorier, der skal godkendes til at foretage de pågældende serologiske test. Ved vurderingen af, hvilke laboratorier der skal godkendes til gennemførelse af de serologiske test, anvender AFSSA-laboratoriet i Nancy den fastlagte procedure med præstationsprøvninger.
(3)
Ved Kommissionens beslutning 2004/233/EF af 4. marts 2004 om godkendelse af laboratorier til at kontrollere virkningen af rabiesvaccine på kødædende husdyr (2) er der fastsat en liste over godkendte laboratorier i medlemsstaterne udarbejdet på grundlag af resultaterne af præstationsprøvningerne som meddelt af AFSSA-laboratoriet i Nancy. For øjeblikket er Danish Institute for Food and Veterinary Research opført på listen i bilag I til beslutning 2004/233/EF.
(4)
Som følge af ændringer af forvaltningen af det pågældende laboratorium, som ikke har betydning for laboratoriets præstationer eller vurderingen og godkendelsen af det, har Danmark indgivet en anmodning om ændring af laboratoriets navn og kontaktoplysninger.
(5)
Beslutning 2004/233/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I bilag I til beslutning 2004/233/EF affattes oplysningerne om Danmark således:
»(DK) Danmark
Danmarks Tekniske Universitet (Technical University of Denmark)
Veterinærinstituttet (National Veterinary Institute)
Lindholm
DK-4771 Kalvehave
Tlf. +45 35 88 60 00
Fax +45 35 88 79 01
E-mail: vet@vet.dtu.dk«.
Artikel 2
Denne beslutning er rettet til medlemsstaterne.
Udfærdiget i Bruxelles, den 22. oktober 2009.

Labels: 7
0
18
6